b'\n_START_ARTICLE_\nIoannis Metaxas\n_START_SECTION_\nUngdom\n_START_PARAGRAPH_\nMetaxas etablerte rask sin egen ungdomsorganisasjon "Ethniki Organosi Neolaias" (EON) eller "Den nasjonale ungdomsorganisasjon" p\xc3\xa5 norsk. Denne var inspirert av andre fascistiske ungdomsorganisasjoner slik som Avantguardene i Italia, eller den nasjonalsosialistiske Hitler Jugend.\n_START_SECTION_\nNasjonalisme\n_START_PARAGRAPH_\nMetaxas ville \xc3\xb8ke den nasjonale bevisstheten hos befolkningen, men han hevdet at forbildet for Hellas burde v\xc3\xa6re det krigerske Sparta framfor de rolige og filosofiske athenerne.\n_START_SECTION_\nArbeid\n_START_PARAGRAPH_\nDet ble etablert en 40 timers og fem dagers arbeidsuke med lovfestet rett p\xc3\xa5 to ukers ferie, samt et par regler omkring sikkerhet og milj\xc3\xb8 p\xc3\xa5 arbeidsplassen. F\xc3\xb8r Metaxas hadde det ikke v\xc3\xa6rt noen reguleringer i arbeidslivet. Streik og lockout ble forbudt, og det ble lagt detaljerte planer om \xc3\xa5 etablere et korporativt system etter italiensk og portugisisk modell. Metaxas ville etablere en stat der fokus p\xc3\xa5 individualisme og klassekamp ble nedtonet til fordel for en kollektiv solidaritet og nasjonal dugnads\xc3\xa5nd.\n_START_SECTION_\nUtenrikspolitikk\n_START_PARAGRAPH_\nMetaxas var hele tiden klar over at Italia hadde ambisjoner om \xc3\xa5 innlemme Hellas i sitt nye romerske imperium. Da Italia allierte seg med Tyskland gjennom St\xc3\xa5lpakten gjorde dette det naturlig for Hellas \xc3\xa5 knytte seg tettere til de allierte, dette p\xc3\xa5 tross av at Metaxas selv var en stor tilhenger av Tyskland, og til en viss grad ogs\xc3\xa5 av Hitler.\n_START_SECTION_\nAndre verdenskrig\n_START_PARAGRAPH_\nMussolini angrep Hellas den 28. oktober 1940 etter \xc3\xa5 ha stilt et ultimatum: Enten blir alle allierte skip og tropper kastet ut fra gresk territorium, eller s\xc3\xa5 angriper vi. Metaxas nektet, og Mussolini beordret et angrep som han selv detaljstyrte. Metaxas styrte ogs\xc3\xa5 forsvaret av Hellas, men ettersom han hadde jobbet som milit\xc3\xa6rr\xc3\xa5dgiver og strateg under f\xc3\xb8rste verdenskrig hadde han en del mer erfaring p\xc3\xa5 feltet enn Mussolini som hadde v\xc3\xa6rt vanlig fotsoldat. Dette, kombinert med godt motiverte tropper og en del alliert hjelp gjorde at Italia tapte krigen og trakk seg tilbake 23. april 1941. Metaxas d\xc3\xb8de av blodforgiftning den 29. januar samme \xc3\xa5r, alts\xc3\xa5 f\xc3\xb8r krigen var over. (I boken \xc2\xabKreta. Okkupasjon og motstand\xc2\xbb skriver Antony Beevor at Metaxas d\xc3\xb8de av kreft i halsen. Tysk propagangda ville ha det til at han var blitt forgiftet av britene.) De fleste anser d\xc3\xb8dsfallet som naturlig, selv om enkelte mener at han ble myrdet av enten de allierte fordi de ikke ville at Hellas skulle overleve som fascistisk stat, eller av Mussolini som hevn for at han var i ferd med \xc3\xa5 tape krigen. Etterf\xc3\xb8lgeren som statsminister, Alexandros Koryzis, var bankier og ikke profesjonell politiker._NEWLINE_Arbeidet mot \xc3\xa5 etablere full korporatisme ble avbrutt av det italienske angrepet p\xc3\xa5 Hellas i 1940. P\xc3\xa5 dette tidspunktet hadde Metaxas heller ikke f\xc3\xa5tt etablert noe fascistisk parti, og p\xc3\xa5 grunn av disse to tingene \xe2\x80\x93 kombinert med Hellas sitt samarbeid med de allierte under krigen \xe2\x80\x93 er det en utbredt misforst\xc3\xa5else at Metaxas ikke var en ordentlig fascist, eller at han ikke ville gj\xc3\xb8re Hellas til en fascistisk stat. Dette er feil. Metaxas trodde p\xc3\xa5 den fascistiske ideologi, men fors\xc3\xb8kte i likhet med det fascistiske Portugal og det Falangistiske Spania \xc3\xa5 holde seg utenfor krigen. Dette gikk bra for Portugal og Spania, som byttet fra \xc3\xa5 v\xc3\xa6re handelspartnere og aktive allierte med Tyskland til \xc3\xa5 bli handelspartnere og aktive allierte med USA og England etter Tysklands nederlag p\xc3\xa5 \xc3\x98stfronten og Italias kapitulasjon i 1943, men for Hellas var dette umulig ettersom landet stod i veien for Italias og Mussolinis imperiedr\xc3\xb8mmer.'